runetrust/blame-folketinget-dk huggingface dataset:
Morten Dahlin (V), 2020-05-05:
Sådan har det i hvert fald været, men det lægger Socialdemokraterne nu op til at lave om, for med den her lov afskaffes kravet om, at man skal give hånd til borgmesteren, når man deltager i en grundlovsceremoni, og afskaffelsen er ikke engang bundet op på coronakrisen, nej, faktisk betyder det her lovforslag, at selv hvis sundhedsmyndighederne ændrer anbefaling lige om lidt, kan de omfattede personer stadig væk nægte at trykke borgmesteren på næven og alligevel blive danske statsborgere.
Rune Lund (EL), 2007-02-08:
Det er lige præcis også i den sammenhæng, at det her forslag skal ses, for når man har en formålsparagraf i Euratom-traktaten, som er, sådan som fru Lone Dybkjær læste den op, så har man et problem, for så har man jo et værktøj, som nogle stater vil kunne bruge til at presse en bestemt energipolitik igennem.
Ole Stavad (S), 1998-10-29:
Svenskerne har afskaffet deres afgift, og hvis vi skal ind i det nordiske samarbejde, der også på den her konto kan være med til at skabe et nordeuropæisk eller i hvert fald nordisk center, som også kan være en magnet og også kan være med til at være drivkraften i, at de nordiske samfund kan udvikle sig og derunder bestemt også det danske, ja,
Rasmus Prehn (S), 2009-11-05:
I spidsen for det her udvalg sad Jørgen Nue Møller, og da man var færdig med det her arbejde, hvor man havde siddet med de allerklogeste hoveder på området, kom man med én virkelig vigtig prioritering, ét klart forslag til regeringen, nemlig det her med at give kommunerne en klar hjemmel i planloven, i lovgivningen i det hele taget, til, at man kan stille krav til bygherrer om, at der skal være blandede boligformer.
Ove Hygum (S), 2001-05-08:
vil kredsen følge den tæt, og hvis virksomheden forsvinder, vil kredsen typisk undersøge, om virksomheden blot er flyttet, om den er ophørt eller gået konkurs. Hvis virksomheden flytter til en anden kreds, er det reglen, at den nye kreds underrettes.
Sjúrður Skaale (JF), 2020-09-08:
Derfor er jeg rigtig glad for, at jeg i det sidste år har kunnet lave aftaler, hvor regeringen sammen med andre parter på Færøerne, nogle gange også i Danmark, både private og offentlige, har været villig til at indgå i fælles finansiering af forskellige projekter inden for forskning, inden for kultur og undervisning.
Peter Duetoft (CD), 1998-12-16:
Man kan diskutere, hvor meget det i praksis betyder for erhvervslivet, men der er i hvert fald et godt erhvervssignal i nedsættelsen af grundskylden for produktionsjord, selv om det da ikke skal skjules, at vi jo meget gerne havde set, at man var gået ind på boligejernes område og havde forsøgt at forebygge nogle af de stigninger, der var i forbindelse med pinsepakken.
Nick Zimmermann (DF), 2026-01-21:
Jeg kan i hvert fald huske, hvad politikerne lovede tilbage i sin tid, altså tilbage i 2015 og 2016, og det var netop det her med – det var bl.a. politikere på venstrefløjen, der sagde det – at lige så snart der var fred i Syrien, skulle syrerne begynde at vende hjem igen.
Jesper Petersen (S), 2019-10-22:
Så er det fint nok at have en politisk uenighed om det, for sådan skal det jo være; men kunne vi i det mindste anerkende, hvad endda den regering, hr. Rasmus Jarlov selv var en del af, sagde om arveafgiften, ja, så ville det gøre det hele bedre, synes jeg.
Mette Frederiksen (S), 2023-05-23:
Altså, hvis jeg skal være helt ærlig, har jeg det nok lidt svært med, at vi taler om menneskerettigheder og så om restaurantbesøg i Danmark – hvis jeg bare må være helt ærlig – men jeg er helt med på, at det er en menneskeret at have adgang til rent drikkevand, når vi kigger på det i det globale perspektiv.
Kirsten Jacobsen (FP), 1998-03-31:
Det er fuldstændig vanvittigt for alle andre mennesker end dem, der er her i huset, at man kan modtage en ydelse og få invaliditetsydelse, hvis man er døv, men man kan ikke få den samme ydelse og invaliditetsydelse, hvis man er blind, eller hvis man får invaliditetsydelsen, fordi man skal have ekstra kost i forbindelse med sukkersyge.
Per Clausen (EL), 2011-06-01:
Så vil jeg bare sige til hr. Søren Krarup, at jeg synes, det er patetisk at høre, at man efter i 11 år – 10 år i hvert fald – at have tilhørt flertallet i dette Folketing, stadig væk forsøger at beskrive sig selv som en forfulgt systemkritiker.
Jesper Langballe (DF), 2004-01-14:
Det drejer sig om en fra pressen velbekendt sag, som kort fortalt er mundet ud i, at en far til et barn, der er døbt, har ønsket at få sin bror, der er konverteret til islam, slettet af kirkebogen som fadder, fordi den pågældende far jo ved, hvad en fadders forpligtelse er. Jeg har fået det svar, at det kan man ikke efter gældende ret.
Kim Behnke (FP), 1999-01-19:
Og derfor er det også, at Enhedslistens ordfører, hr. Frank Aaen, har fuldstændig uret i sit argument om, at det her vil være til skade for dem, der ikke er omfattet - for bistandsklienten, for pensionisten, for skolebørn osv., der ikke vil være omfattet, fordi de ikke har en tilknytning til en virksomhed.
Anni Matthiesen (V), 2014-11-06:
Man får altså nu mulighed for at fortsætte det gode arbejde, som man allerede har i gang, med at tiltrække, organisere og udvikle store internationale sportsbegivenheder, som vi jo forhåbentlig fortsætter med at kunne trække rigtig mange tilskuere til, og vi håber, at det kan være med til at påvirke udviklingen, når det gælder både vækst og arbejdspladser inden for de her områder.
Martin Lidegaard (RV), 2025-10-09:
Vi synes sådan set, at det, der er sket, siden vi lavede minimumsnormeringerne – det kan godt være, at der er kommet nogle voksne, men de er ikke blevet uddannet – viser, at vi er nødt til at give kommunerne den fleksibilitet, at de kan sikre, at de kan flytte rundt mellem institutionerne og komme så langt, som de kan, med det uddannede personale, som de nu har, frem for at vi låser dem fast, også fordi nogle institutioner jo har mere brug for uddannet personale end andre.
Morten Østergaard (RV), 2009-05-07:
Derfor må vi sige, at når man både vil udtrykke mistillid til domstolene og lægge hindringer i vejen for, at man har en effektiv domstolsbehandling af de her ting - for efterforskningen vil jo have en anden karakter, når man skal bevise alle de her forhold, der gør sig gældende for at få dobbelt straf, og det vil tage længere tid at gennemføre sagerne - så er vi sammen med den i øvrigt generelle betragtning overbevist om, at det ikke er strafskærpelse, der løser bande konflikten.
Mads Olsen (SF), 2024-05-15:
Så ud over at få et tjenerjob ved siden af, hvor hun så kunne tjene 3.000 kr., var hun også nødt til at få et tilskud fra sine forældre på bl.a. 4.000 kr. til at betale sin kollegielejlighed, 1.000 kr. til mad og 500 kr. til transport.
Ellen Trane Nørby (V), 2011-05-31:
Derfor vil jeg blot høre fru Margrethe Vestager, om det er reformer af dagpenge, om det er reformer af efterløn, som Det Radikale Venstre forventer at kunne overbevise rød blok om, siden man er hoppet på det her skib uden kaptajn med kurs.
Zenia Stampe (RV), 2025-03-25:
Altså, det første er noget, som man måske ikke studser over, hvis man ikke følger livet herinde til daglig, men vi andre studser jo altid over det, når regeringen har lavet en aftale med ét parti, og man studser især over det, når det er en forhandling, man ikke selv har været indkaldt til.
Arne Melchior (CD), 1999-04-16:
i strid med Versaillesfreden tilbagetog en del af de områder, der var blevet taget fra Tyskland efter Første Verdenskrig - og havde slået til på det tidspunkt, var formentlig 50 millioner menneskers liv blevet reddet, og mange rædsler og ødelæggelser kunne have været undgået.
Troels Lund Poulsen (V), 2017-03-15:
Men jeg vil nok hellere sige, at hvis man skal gøre det her på en saglig måde – og det er ikke, fordi det ikke er sagligt at diskutere det i Folketingssalen – synes jeg, vi skulle tage en politisk drøftelse om, hvorvidt man skal lave om på beløbsgrænsen eller helt afskaffe den.
Aaja Chemnitz Larsen (IA), 2017-06-01:
Som grønlændere ved vi også, hvor vigtigt det er, at de dygtige grønlandske politifolk, som vi har, kender sproget, kender samfundet, og de er også på den måde med til at sikre en større kontinuitet inden for politiet – det er en kæmpestor fordel for samfundet.
Marlene Harpsøe (DD), 2023-10-05:
Noget af det, som vi i Danmarksdemokraterne er meget optaget af, er jo bl.a. det her med praksisfagligheden i folkeskolen, altså hvordan vi får løftet den, sådan at der er flere unge mennesker og børn, som rent faktisk synes, at det er spændende at gå i skole, og rent faktisk lærer noget.
Per Clausen (EL), 2006-04-05:
»Er ministeren enig i, at resultatkontrakten mellem Fødevarestyrelsen og Familie- og Forbrugerministeriet for 2005 beskriver, hvordan ressourcerne i Fødevarestyrelsen skal anvendes, og at denne aftale indebærer, at virksomhederne i gennemsnit skal have et besøg pr. år?«
Morten Homann (SF), 2005-04-01:
Vi synes i SF, at det er umådelig uheldigt, at Danmark påtager sig den lidet heldige rolle at være med til at underbyde selskabsskatteniveauet i Europa, og derfor synes vi, at det er både uansvarligt og uanstændigt at bruge 2 mia. kr. på en yderligere nedsættelse af selskabsskatten.
Line Barfod (EL), 2005-12-08:
Allerallersenest den 24. november, hvor ministeren sender ændringsforslaget over til Folketinget, må ministeren jo have vidst, at det var det her, han ville, men han orienterede ikke kommunerne og sagde: Den aftale, vi lavede den 22. november om, at I har frist til den 15. februar, gælder ikke rigtig, for nu laver jeg et ændringsforslag til Folketinget.
Astrid Krag (SF), 2011-02-09:
300 kr.’s brugerbetaling pr. kontakt med lægen, uanset om det så er pr. telefon eller nede i konsultationen, ville give 12 mia. kr. Ved hjælp af brugerbetaling på videregående uddannelser, hjemmehjælp og biblioteker kan vi komme op på de 35 mia. kr. Ser ministeren for sig, at det vil være den slags tiltag, man vil indføre, også inden for hendes eget område, for at kunne skabe råderum til at give de her 35 mia. kr. i skattelettelser, som De Konservative arbejder for?
Peter Hummelgaard (S), 2024-12-17:
Vi foreslår desuden, at Rigspolitiet skal kunne fastsætte en skærpet strafperiode, og det kan være, hvis en hændelse som f.eks. Hamas' terrorangreb i Israel den 7. oktober 2023 fører til en ekstraordinær udvikling i kriminalitetsbilledet for hadforbrydelser.
Peter Juel Jensen (V), 2014-11-19:
Vi havde jo i Venstre foreslået, at man forlængede boligjobordningen, som sikrede et stort antal praktikpladser, således at vi kunne få alle med og få sikret, at de kunne afslutte deres uddannelse ude i en virksomhed, så de måske i meget ringere grad skulle forbi det med en skolepraktikplads.
Ole M. Nielsen (KRF), 2000-03-22:
Det er nok for meget ære til os selv at sige, at det har noget at gøre med, at vi rejste emnet sidste år i en forespørgselsdebat om regionernes udvikling i forhold til hinanden, men for så vidt er vi jo glade for, at det ligesom er kommet ind i regeringens tænkning, at man skal tænke i den retning.
Villy Søvndal (SF), 2005-12-08:
Jeg vil gerne sige til hr. Peter Christensen, at det da er en konsekvens af den måde, man har tilrettelagt den generelle økonomiske samfundsudvikling på, nemlig at man har valgt, at samtidig med at det går ufattelig godt for de mere velstillede i det her samfund – og det præmierer de jo også Venstre for, de er jo glade for, at man belønner dem, der er tættest på – så er situationen i bunden af vores samfund stadig hårdere.
Pia Gjellerup (S), 2003-04-25:
Men hvis det, vi måtte blive enige om, ikke er tilstrækkeligt, så vil vi også vurdere, om muligheden ikke også er der for at gå videre. Jeg kan altså ikke give tilsagn om medvirken til vedtagelse af forslaget i dag i den udformning, det har, men jeg håber, at vi under udvalgsarbejdet kan nå til en anden udformning med et bredt flertal bag.
Simon Emil Ammitzbøll (RV), 2007-03-28:
Jeg synes, det er fint, at ministeren nu tager et møde med organisationerne, sådan at vi kan komme videre i den her sag, men spørgsmålet er også, om vi ikke eventuelt i Folketingets Retsudvalg kunne få en drøftelse, efter at ministeren har mødtes med organisationerne, for lige at høre, om vi ikke kunne finde på noget.
Lars Kramer Mikkelsen (S), 2004-06-01:
En af de måder, der giver mulighed for at kunne løse boligsociale problemer, er netop at skabe en udtynding af boligsociale problemer i de hårdest ramte boligområder, men jeg tror ikke, at regeringen vil vise sig ideologisk moden til at være med til reelt at løse problemerne.
Naser Khader (RV), 2003-02-28:
Man er naiv, hvis man tror, at forslaget løser narkoproblemet, men jeg mener, at vi skal give forslaget en chance. Jeg vil gerne gentage mine to spørgsmål fra tidligere: Hvad er sundhedsministerens holdning til socialministerens accept af, at det er tilladt at indtage stoffer i Mændenes Hjem og Reden på Vesterbro?
Benny Engelbrecht (S), 2015-01-28:
Det er, som det sikkert er spørgeren bekendt, sådan, at vi næste gang fremlægger et konvergensprogram i april, og der vil vi selvfølgelig også indregne nye olieprisforudsætninger og andre forhold, som markerer en helhedsvurdering af de finanspolitiske udfordringer.
Stine Brix (EL), 2017-05-16:
Det betyder tryghed for de ældre, at de kender dem, der kommer, men det betyder også, at de plejere, som skal yde hjemmeplejen, hvad enten der er tale om den praktiske hjælp eller den personlige hjælp, kan lave et bedre stykke arbejde, når de kender den borger, de møder ind hos.
Stine Brix (EL), 2014-03-25:
På borger.dk, som jo er samlingsstedet for de digitale løsninger, som vi har, kan man faktisk se – jeg tror også, fru Karin Gaardsted var inde på tallet tidligere i dag – at det kun er omkring 47,4 pct. af de ansøgninger, som folk forsøger at udfylde, som rent faktisk går igennem, og det viser jo noget om, hvor vanskeligt det nogle gange kan være at få de her systemer til at makke ret.
Jan Trøjborg (S), 1998-01-30:
Vi skal nu behandle et forslag, der vil pålægge regeringen at fremsætte lovforslag om, at alle, der fører fritids-, lyst- eller fiskerfartøjer på mere end 15 fod, skal være i besiddelse af duelighedsbevis, og at fritidsfartøjer generelt skal påmales navn eller lignende identifikation.
Torsten Gejl (ALT), 2023-03-29:
Det, jeg spørger til, er: Når ordføreren nu selv nævner 70-procentsmålsætningen, og at den formentlig er for lav, og at vi formentlig ikke når den, hvorfor er der så ikke nogen nye, store investeringer i finansloven, der viser, at regeringen tager de klimaproblemer, vi har, alvorligt?
Benedikte Kiær (KF), 2010-10-27:
Det er en meget ambitiøs plan, hvor nedrivning af boligblokke indgår, og hvor salg af boligblokke indgår, så man kan få plads til, at der kan være erhverv og fritidsaktiviteter og i det hele taget alt det, der hører med til at få en levende bydel.
Rasmus Prehn (S), 2017-01-11:
Jeg vil gerne sige, at det glæder mig rigtig meget, at ministeren har den samme opfattelse, som vi har fra socialdemokratisk side, nemlig at det er en rigtig ærgerlig og kedelig situation, man er havnet i, fordi det faktisk har nogle negative konsekvenser, at der er den her grænsekontrol.
Aaja Chemnitz (IA), 2025-04-22:
Der er nogle sager omkring det her med, at der kan være nogle børn, der skal hjemgives, og muligheden for, at man f.eks. kan få erstatning, som vi er meget optagede af, og som jeg også kan se er blevet imødekommet fra ministerens side, men det skal igennem en retssag, såfremt det er tilfældet.
Jacob Mark (SF), 2018-10-09:
Vores udgangspunkt var, at alle børn i Danmark skal skrives op til en vuggestueplads, og takker man nej, skal man have en sundhedsplejerske på besøg, som skal se til familien og se, om familien selv kan varetage den opgave at sikre, at barnet får et godt børneliv.
Jakob Sølvhøj (EL), 2018-04-26:
Og man kunne have – jeg var ikke enig – den gode intention, hvis man måtte opfatte det sådan, at vi er nødt til at gøre noget, fordi vi er i en ekstraordinær situation, vi er nødt til at gøre noget, der er anderledes for at skabe plads til, at der er et skoletilbud.
Marlene Harpsøe (DD), 2025-01-08:
Og i det ligger der også, at hvis der er et par, som godt kan lide hinanden, men så lige pludselig ønsker at gå fra hinanden, jamen så kan de jo have valgt at have indgået en ægtepagt, hvor de deler pensionerne imellem sig, hvis det er det, de vil.
Lisbeth Bech Poulsen (SF), 2016-04-26:
Det er jo noget, som SEGES fremhæver, og det er noget, som ministeriet fremhæver, altså at det faktisk er rigtig gode og fornuftige, også økonomisk set, måder at minimere sit pesticidforbrug på ved at gøre nogle ting lidt anderledes, end man måske ellers har gjort.
Sonja Mikkelsen (S), 2000-05-12:
På den anden side synes jeg, det er en rimelig vurdering, at den sygehusbehandling, vi stiller til rådighed for borgerne, skal have en vis kvalitet, og at der skal være en vis rimelig sikkerhed for en gavnlig effekt af behandlingen, hvad enten den ydes her i landet eller i udlandet.
Sofie Lippert (SF), 2024-01-18:
Det er jo meget specielt at være forskningsordfører, for man bliver både påvirket af det, når nogle ministerier pludselig vil investere en masse i forskning, for så har vi færre penge at rykke med, og man bliver også påvirket af det, når nogle holder op med at bruge penge på forskning, for skal vi så redde dem?
Kristian Thulesen Dahl (DF), 2008-10-09:
I forhold til den situation, der er, hvor institutter bliver tvunget til at træde ud af ordningen, fordi de ikke kan eller vil følge de spilleregler, der gælder, fremgår det nu, at de institutter får et varsel på 8 dage og så bliver smidt ud af ordningen, og at alle de ting, der så dækkes ved garantiordningen for de her institutters vedkommende, også dækkes, frem til de så bliver smidt ud.
Kristian Thulesen Dahl (DF), 2014-06-10:
Altså, jeg ved ikke, om det er, fordi statsministeren meget nødig vil tale om det, men altså når Tysklands kansler kan gå ud og fortælle, hvem Tyskland anbefaler som kommissionsformand, må det da også være muligt, at vi her i Folketinget kan få at vide af Danmarks statsminister, hvem Danmark peger på som kommissionsformand.
Kaare Dybvad (S), 2019-11-06:
Det, som er min opgave i foråret, er at lave en national strategi for bæredygtigt byggeri og sørge for, at vi får indtænkt alle de store ambitioner, vi har, både i forhold til klimaspørgsmål, i forhold til genbrug af materialer, i forhold til biodiversitet og i forhold til spørgsmålet om indlejring af CO 2 i de enkelte bygningsdele.
Ulla Tørnæs (V), 2020-12-09:
Nu har vi netop lige talt om minkmassegravene, og det gør selvfølgelig en forskel, om der er 5.000 t døde mink i en massegrav, eller om der er 10.000 t døde mink, al den stund at i hvert fald en af massegravene er etableret for tæt på en badevandssø.
Aage Frandsen (SF), 2002-01-17:
Den ene blok, VOK-blokken, har jo demonstreret deres flertal, har bare vedtaget det, som de alligevel kommer med i forbindelse med finansloven, og så er der en anden gruppering, som ikke nødvendigvis er en blok, for vi har jo forskellige forslag, der er fremsat, men hvor vi også er helt enige i det forslag, som Kristeligt Folkeparti er kommet med, som man sagtens kunne sige var en lige så central ting at få slået fast.
Jørn Jespersen (SF), 2002-02-05:
Tilstanden er om ikke ens, så ganske karakteristisk i langt de fleste skoler og kommuner i landet, hvor det er et forsømt område. Så har man lavet en ordning, som ikke vil overtage ansvaret fra forældrene, som ikke vil flytte ansvaret fra skolebestyrelser og kommuner, men sætte gang i en proces, hvor det her problem bliver sat på dagsordenen, hvor man får skabt noget begejstring og engagement og får prøvet nogle ting af for selv at kunne køre videre med det bagefter.
Aase D. Madsen (DF), 1998-12-11:
Men så vil jeg spørge med hensyn til de kommende havvindmøller: Findes der noget, der hedder en strandbeskyttelseslinje fra kysten ud mod vandet, således at vi kan undgå alle de vindmøller, der på må og få spredt ud over hele landet bliver opstillet i de kystnære områder?
Mogens Lykketoft (S), 2004-11-24:
er, at vi har én afgørende forskel: I Socialdemokratiet lægger vi faktisk mere vægt på analysen og dømmekraften hos De Forenede Nationers generalsekretær, Kofi Annan, end hos præsident Bush og den koalition, der har startet krigen i Irak uden at have en god plan for at vinde freden.
Arne Melchior (CD), 2000-05-16:
Der er ingen tvivl om, at der er stor chance for, at på en eller anden måde vil Folketingets afgørelse i denne sag påvirke den retssag, der løber, og som skulle have lov til at forløbe lige så nobelt og lige så selvstændigt og upåvirket, som retssager her i landet har for vane.
Pelle Dragsted (EL), 2018-05-03:
Jamen det synes jeg egentlig ville være interessant at kigge på, for der er egentlig mange partier her, som har sagt, at der er hjørner, og jeg hørte sådan set også fra både Liberal Alliance og andre, at man godt kunne kigge på elementer, så det kunne egentlig være interessant at drøfte i Udvalget for Forretningsordenen, nu sidder jeg ikke selv i UFO, men for dem, der gør, kunne det være interessant at drøfte, om der er en vej frem her.
Kristian Thulesen Dahl (DF), 2021-04-13:
Nej, men det er heller ikke nogen sag, der har været holdt hemmelig, og derfor er sagen bare, om der er nogen, der overhovedet har opdaget noget som helst, for der er ikke forelagt noget som helst, der skulle tale for, at man kunne tage børnene til Danmark, uden at forældrene følger med.
Peter Skaarup (DF), 2008-12-19:
Men jeg vil da alligevel godt lige stille et spørgsmål til hr. Henrik Dam Kristensen, for hr. Henrik Dam Kristensen har nogle gange her i debatten i den her sag sagt eller antydet, at det, Dansk Folkeparti har fået gjort, nemlig at få lavet det her lovforslag, de her stramninger i meldepligten, var helt forfærdeligt.
Line Barfod (EL), 2004-05-18:
Hvis regeringen fastholder, at man kun kan anmelde individuelle rettigheder, og at disse skal anmeldes inden for den meget korte frist, der er fastsat i lovforslaget, kommer det næste lange stykke tid til at gå op i juristerier og en masse retssager, og derfor siger vi: Lad os i stedet komme i gang med en dialog og finde ud af, hvilke mulige løsninger der er.
Astrid Carøe (SF), 2023-12-21:
Men her er der tale om over 300 mio. kr., som kunne være blevet brugt på udsatte børn, og som vi ikke kan nå at bruge på »Børnene Først«, men som kunne have været brugt på f.eks. julehjælp eller en ekstra hjælp til de her børnefamilier også ind i det nye år.
Mattias Tesfaye (S), 2017-02-07:
Men årsagen til, at jeg tager ordet, er, at jeg godt kunne tænke mig at høre, hvad Dansk Folkeparti tænker om den sætning, som jeg har henvist til en del gange: »Det er Folketingets opfattelse, at danskere ikke bør være i mindretal i boligområder i Danmark.« Nu nævner
Morten Østergaard (RV), 2008-05-16:
Jeg synes, det er helt oplagt, at man har den samme kontrolmekanisme, som man sådan set har på familiesammenføringsområdet, hvor man - hvis den dansker, der søger om et kærestevisum til sin udenlandske kæreste, føler sig presset ind i det - så i dag, hvis det er en familiesammenføringssag, anonymt kan henvende sig til Udlændingeservice, som uden at notere det på sagen sørger for, at der kommer et afslag.
Else Theill Sørensen (KF), 2004-02-06:
Men med hensyn til de adoptivbørn, der kommer, når de er over 12 år, og som så efter mere end 10 års ophold er mellem 18 og 23, så kan der godt være nogle, der er mellem 22 og 23, men det er godt nok ikke mange af de her, der kan være uheldige at ramme ind i det problem.
Henrik Høegh (V), 2013-01-10:
Vi mener sådan set, at grundtanken i selve forslaget er sund fornuft, for kommunerne skal selvfølgelig kunne gennemføre de tiltag, der samlet set er billigst for samfundsøkonomien, for borgerne og for vores virksomheder, og her har de overjordiske tiltag en fordel.
Peter Skaarup (DF), 2014-05-02:
Det er jo ærgerligt, men jeg kunne godt tænke mig at spørge Socialdemokraterne, om Socialdemokraterne også har et ønske om at finde ud af, i hvor høj grad det, som Socialdemokraterne siger er domstolenes politik, nemlig at man giver lidt højere straffe, når der er tale om en gruppevold, bliver brugt af domstolene.